wickkiey/tamil-wikipedia-chunked huggingface dataset:
# வெலொனிய வென்டிரிகோசா

## பண்புகள்

### உடலியக்கவியல் மற்றும் இனப்பெருக்கம்

ஒற்றை-செல் உயிரினம் கோளவடிவிலிருந்து முட்டைவடிவம் வரையிலான வடிவங்களைக் கொண்டிருக்கிறது. நீரில் நீலம் அல்லது கருப்பு நிறமாகத் தோன்றினாலும் லேசான பச்சை நிறத்தில் இருந்து இருண்ட பச்சை நிறம் வரை வேறுபடுகிறது. செல்லுலோசின் கட்டமைப்பைப் பற்றி படிப்பதற்கும், உயிரிய கட்டமைப்புகளில் அதன் நோக்குநிலையை ஆராயவும் லொனிய வென்டிரிகோசா விரிவான X- கதிர் பகுப்பாய்வு முறைகளுக்கு உட்பட்டுள்ளது. சுற்றியுள்ள கடற்பகுதிகளுடன் ஒப்பிடுகையில் அதன் அசாதாரணமான உயர் மின் அழுத்தம் காரணமாக, அதன் மின்சார பண்புகளுக்காக இது ஆய்வு செய்யப்பட்டுள்ளது.
# ஒரு முனை மின்சாரம்

**ஒரு முனை மின்சாரம்** (Single-phase electric power) என்பது மின் பொறியியலில் ஒரு மின் வழங்கல் முறையாகும். பெரும்பாலும் வீடுகளுக்கு ஒரு முனை மின்சார இணைப்பே பயன்படுத்தப்படுகிறது. இது ஒருமுனை மின்சாரம் என்றாலும், மின் கம்பத்தில் இருந்து இரு மின் கம்பிகள் வீட்டிற்கு வரும். இரு கம்பிகள் இருந்தாலும் ஒன்றில் நேர்மின்சாரம் ( பேஸ்), மற்றொன்றில் எதிர் மின்சாரமும் (நியூட்ரல்) வரும். வீட்டிலுள்ள மின்விளக்குகள், மின்விசிறிகள் போன்றவற்றுக்கு ஒருமுனை மின் ஆற்றல் இணைப்பே போதுமானது. தண்ணீர் இணைப்புகளுக்கு எக்கி (மோட்டார் பம்ப்) பயன்படுத்தினால்கூட ஒருமுனை மின்சக்தியே போதுமானது.  
ஒருமுனை மின் ஆற்றல் என்றால் விநாடிக்கு 60 முறை என்று இதில் மின்சாரமும், மின்னழுத்தமும் (வோல்டேஜுவும்) மாறுபடும். இந்தியாவைப் பொறுத்தவரை ஒருமுனை மின்சாரம் 230 வோல்ட் என்கிற அளவில் உள்ளது (அமெரிக்கா என்றால் 120 வோல்ட்தான்).
# பாசல் அலி

**பாசல் அலி** (Fazl Ali) (19 செப்டம்பர் 1886 – 22 ஆகத்து 1959) இந்திய உச்ச நீதிமன்ற நீதிபதிகளுள் ஒருவர் ஆவார். இந்திய விடுதலைக்கு முன்னரும், இந்திய ஆங்கில அரசின் நீதிபதிகளில் ஒருவராகவும் இருந்தார். 1950களில் அசாம், ஒரிசா மாநில ஆளுநராக இருந்தார். அந்த மாநில எல்லைகளை வகுக்க, முக்கியக் காரணமாக இருந்து, எல்லைப் பிணக்குகளைத் தீர்த்தார்.
# ஏ. ஆறுமுகம்

**அ. ஆறுமுகம் **(*A. Arumugam*) ஓர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். இவர் எடப்பாடி சட்டமன்றத் தொகுதியிலிருந்து, திராவிட முன்னேற்றக் கழக கட்சியின் சார்பாக, 1967 மற்றும் 1971ஆம் ஆண்டுகளில் நடந்த சட்டமன்றத் தேர்தல்களில் போட்டியிட்டு, தமிழ்நாடு சட்டசபைக்குத் தேர்ந்தெடுக்கப்பட்டார்.
# பாலா ஆனந்தன்

**பாலா ஆனந்தன்**(*Bala Anandan*) ஓர் இந்திய அரசியல்வாதியும், தமிழ்நாடு சட்டமன்றத்தின் முன்னாள் சட்டமன்ற உறுப்பினரும் ஆவார்.  
இவர் வந்தவாசி சட்டமன்றத் தொகுதியிலிருந்து, திராவிட முன்னேற்றக் கழகம் கட்சி சார்பாக, 1996 ஆம் ஆண்டு நடந்த, தமிழ்நாடு சட்டமன்றத் தேர்தலில் போட்டியிட்டு வெற்றிபெற்றார்.இத்தொகுதியானது பட்டியல் சாதியினரும் பட்டியல் பழங்குடியினரும் போட்டியிடக்கூடியஒருதனித்தொகுதியாகும்.
# எஸ். பி. ஜெயராமன்

**எஸ். பி. ஜெயராமன் ** (*S. P. Jayaraman*) என்பவர் ஓர் இந்திய அரசியல்வாதி ஆவார். இவர் தமிழ்நாடு சட்டமன்ற முன்னாள் உறுப்பினர் ஆவார்.
# எஸ். பி. ஜெயராமன்

## அரசியல்வாழ்க்கை

இவர் வந்தவாசி சட்டமன்றத் தொகுதியில் இருந்து, திராவிட முன்னேற்றக் கழகம் சார்பாக 2006 ஆம் ஆண்டு தமிழ்நாடு சட்டமன்றத் தேர்தலில் போட்டியிட்டு,தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
# எஸ். பி. ஜெயராமன்

## தனிப்பட்டவாழ்க்கை

இவர் செய்யாறை அடுத்த செங்காடு கிராமத்தில் பிறந்தார். புற்று நோயால் பாதிப்புற்று ஓராண்டுகாலம் சிகிட்சைப் பெற்று அடையாறுபுற்றுநோய்மருத்துவமனையில் 2009ஆம் ஆண்டு உயிர்நீத்தார்.
# வே. குணசீலன்

**வே. குணசீலன்** (*V. Gunaseelan*) ஓர் இந்திய அரசியல்வாதி. தனித்தொகுதியான வந்தவாசி சட்டமன்றத் தொகுதியிலிருந்து 2011ஆம் ஆண்டு நடைபெற்ற சட்டமன்ற தேர்தலில் வெற்றிப் பெற்று சட்டப் பேரவை உறுப்பினராகத் தேர்ந்தெடுக்கப்பட்டார். அனைத்திந்திய திராவிட முன்னேற்றக் கழகம் கட்சியைச் சேர்ந்த இவர் அக்கட்சியின் பிரதிநிதியாகப் போட்டியிட்டார்.
2016 ஆம் ஆண்டு நடைபெற்ற தேர்தலில் இத்தொகுதியில் ச. அம்பேத்குமார் என்பவர் வென்றார்.
# வ. அன்பழகன்

**வ. அன்பழகன்** (*V. Anbalagan*) என்பவர் இந்திய அரசியல்வாதியும், தமிழ்நாட்டின் முன்னாள் சட்டமன்ற உறுப்பினரும் ஆவார். இவர் தமிழ்நாட்டின் செய்யாறு சட்டமன்றத் தொகுதியில், 1989 மற்றும் 1996 ஆம் ஆண்டு நடைபெற்ற சட்டமன்றத் தேர்தல்களில், திராவிட முன்னேற்றக் கழகம் சார்பில் போட்டியிட்டு, சட்ட மன்ற உறுப்பினராகத் தேர்ந்தெடுக்கப்பட்டார்.
# பாலாஜி விஸ்வநாத்

**பேஷ்வா பாலாஜி விஸ்வநாத்** (Balaji Vishwanath) (1662–1720), சிவாஜி நிறுவிய மராத்தியப் பேரரசின் ஆறாவது தலைமை அமைச்சரும், கொங்கணி பட் பிராமண சமூகத்தின் முதல் பேஷ்வாவும் ஆவார். மராத்தியப் பேரரசர் சாகுஜியின் தலைமை அமைச்சராக விளங்கிய பாலாஜி விஸ்வநாத் காலத்தில், மராத்தியப் பேரரசு, அவுரங்கசீப் மற்றும் தக்காண சுல்தான்களையும் எதிர்த்து நின்றது.இவருக்குப் பின் இவரது மகன் பாஜிராவ், மராத்திய பேஷ்வாவாகப் பொறுப்பு ஏற்றார். இவரது இரண்டாவது மகன் சிம்னாஜி அப்பா வசாய் கோட்டையைக் கைப்பற்றினார்.
# பாலாஜி விஸ்வநாத்

## இளமையும் தொழிலும்

இளமையில் பாலாஜி விஸ்வநாத், மராத்தியப் பேரரசின் படைத்தலைவர் தானாஜி ஜாதவ்வின் கணக்காளராகப் பணியில் சேர்ந்தார்.
1699 மற்றும் 1702ல் புனே கோட்டையின் தலைமை நிர்வாகியாகவும், பின்னர் 1704 முதல் 1707 முடிய தௌலதாபாத் கோட்டையின் தலைமை நிர்வாகியாகவும் நியமிக்கப்பட்டார். பின்னர் 1708ல் சத்திரபதி சாகுஜியின் உதவியாளராக நியமிக்கப்பட்டார்.
# பாலாஜி விஸ்வநாத்

## பேஷ்வா பதவியில்

மராத்தியப் பேரரசின் பேஷ்வா பாஹிரோஜி பிங்களனை கைது செய்து பிணைக்கைதியாக வைத்திருந்த கப்பற்படைத்தலைவர் கனோஜி ஆங்கரேவுடன், பாலாஜி விஸ்வநாத் லோணாவ்ளா எனுமிடத்தில் சந்தித்து அமைதிப்படுத்தினார். பின்னர் கனோஜியுடன் ஒரு ஒப்பந்தம் செய்து கொண்டார். கனோஜி ஆங்கரேவை மராத்தியப் பேரரசின் தலைமைக் கப்பற்படைத் தலைவராக நியமிக்கப்பட்டார்.  
பாலாஜி விஸ்வநாத்தின் திறைமையைப் பாராட்டிய மராத்திய பேரரசர் சாகுஜி, அவரையே தமது பேஷ்வா எனும் தலைமை அமைச்சராக 16 நவம்பர் 1713 அன்று நியமித்துக் கொண்டார். ,.  
1719ல் பாலாஜி விஸ்வநாத் தலைமையில் சென்ற மராத்தியப் படைகள், தில்லி நோக்கிப் படையெடுத்து, முகலாயப் பேரரசின் தூண்களை சரித்தார்.
# பாலாஜி விஸ்வநாத்

## வட இந்தியா மீதான படையெடுப்புகள்

1707 அவுரங்கசீப் மறைவிற்குப் பின் முகலாயப் பேரரசராக பதவி ஏற்ற முதலாம் பகதூர் சாவினால், முகலாய அரச குடும்பத்தில் பல குழப்பங்களும், சதித் திட்டங்களும் நிறைவேறின. 1713ல் முகலாய அரசவைப் பிரபுக்களான சையத் உசைன் அலி கான் மற்றும் சையத் அப்துல்லா கான் ஆகியோரின் உதவியால் தில்லியின் அரியணை ஏறினார் *பரூக்சியார்* .  
1718ல் மராத்தியர்களை ஒடுக்க, சையத் உசைன் அலி கான் தக்காண ஆளுநராக நியமிக்கப்பட்டார். பாலாஜி விஸ்வநாத் தலைமையிலான மராத்தியப் படைகள் கொரில்லாத் தாக்குதல்கள் மூலம் சையத் உசைன் அலி கான் படைகளை வென்றனர். போரில் தோல்வி அடைந்த முகலாயர்களின் தக்கான ஆளுநர், பேஷ்வா பாலாஜி விஸ்வநாத்வுடன் செய்து கொண்ட ஒப்பந்தப்படி, தக்கானப் பிரதேசத்தில் சௌத் வரி (நாலில் ஒரு பங்கு) நில வரியும், சர்தேஷ்முக் எனும் பத்தில் ஒரு பங்கு கூடுதல் வரியையும் வசூலித்துக் கொள்ளும் உரிமை மராத்தியப் பேரரசிற்கு கிடைத்தது.  
ஆனால் இவ்வொப்பந்தத்தை ஏற்காத தில்லிப் பேரரசர் பரூக்சியார், சையத் குடும்பத்தினரைக் கொல்ல உத்தரவிட்டார். இதனால் கோபமடைந்த சையத் குடும்பத்தினர், பாலாஜி விஸ்வநாத் படைகளுடன் தில்லி சென்று, முகலாயப் பேரரசர் பருக்சியாரை அரியணையிலிருந்து இறக்கி, பிப்ரவரி 1719ல் *ரபி உல்-தர்ஜாத்* என்ற சிறுவனை பொம்மை அரசனாக்கி, தக்கான உடன்படிக்கையை ஏற்க வைத்தனர். மேலும் சத்திரபதி சாகுஜியையும், அவரது வழித்தோன்றல்களையும் மராத்திய பேரரசர்களாக, தில்லி முகலாயர்கள் அங்கீகாரம் வழங்கினர். ..
# பாலாஜி விஸ்வநாத்

## இதனையும் காண்க

- மராத்தியப் பேரரசு
- பேஷ்வா
- மராத்திய அரச குலங்கள் மற்றும் அரசுகள் பட்டியல்
# Module:Basketball color

---
-- This module implements
-- , ,
-- , , ,
-- , , ,
-- , , ,
-- , , ,
-- , ,
---
local p = {}  
local data_module = "Module:Basketball color/data"  
local function stripwhitespace(text)
return text:match("^%s*(.-)%s*$")
end  
local function get_colors(team, unknown)
team = stripwhitespace(team or '')
unknown = unknown or {"DCDCDC", "000000", "000000", "FFFFFF"}  
local use_default = {
[""] = 1,
["retired"] = 1,
["free agent"] = 1,
}  
local colors = nil  
if ( team and use_default[team:lower] ) then
colors = {"DCDCDC", "000000", "DCDCDC", "FFFFFF"}
else
local all_colors = mw.loadData(data_module)
colors = all_colors[team]
if ( colors and type(colors) == 'string' ) then
colors = all_colors[colors]
end
end  
return colors or unknown
end  
local function team_color(team, num)
local colors = get_colors(team, nil)  
num = tonumber(num:match('[1-4]') or '0')
if ( num ) then
return colors[num]
else
return ''
end
end  
local function team_colorcell(team, borderwidth, bg, fg, bd)
local colors = get_colors(team, nil)
local = ''
borderwidth = borderwidth or ''  
if (borderwidth ~= '') then
= ':' .. borderwidth .. 'px solid #' .. stripwhitespace(colors[bd]) .. ';'
end  
return 'background-color:#' .. stripwhitespace(colors[bg]) .. ';color:#' .. stripwhitespace(colors[fg]) .. ';' ..
end  
local function team_check(team, unknown)
local colors = get_colors(team, unknown)
if type(colors) == 'table' then
return 'known'
else
return unknown
end
end  
function p.color
local args = (.args[1] ~= nil) and .args or :getParent.args
return team_color(args[1] or *, args[2] or *)
end  
function p.colorcell
local args = (.args[1] ~= nil) and .args or :getParent.args
return team_colorcell(args[1] or *, args[*] or '', 1, 2, 3)
end  
function p.colorcell2
local args = (.args[1] ~= nil) and .args or :getParent.args
return team_colorcell(args[1] or *, args[*] or '', 3, 4, 1)
end  
function p.check
local args = (.args[1] ~= nil) and .args or :getParent.args
return team_check(args[1] or *, args[2] or *)
end  
return p
# Module:Basketball color/data
["Bristol Flyers"] = {"FF0000", "FFFFFF", "FFFFFF", "FF0000"},
["Cheshire Phoenix"] = {"0156A6", "FFCC00", "FFCC00", "0156A6"},
["Durham Wildcats"] = {"4B0082", "FFFFFF", "FFFFFF", "4B0082"},
["Glasgow Rocks"] = {"182D59", "80CCCC", "80CCCC", "182D59"},
["Leeds Force"] = {"4B0082", "FFFFFF", "FFFFFF", "4B0082"},
["Leicester Riders"] = {"000000", "FF0000", "FF0000", "000000"},
["London Lions"] = {"FFD700", "000000", "410079", "FFD700"},
["Manchester Giants"] = {"006400", "FFFFFF", "4B0082", "FFFFFF"},
["Plymouth Raiders"] = {"008000", "FFFFFF", "FFFFFF", "008000"},
["Sheffield Sharks"] = {"000066", "FFD700", "FFD700", "000066"},
["Surrey United"] = {"000080", "FFFFFF", "FFFFFF", "000080"},
["Worcester Wolves"] = {"000080", "FFFF00", "FFFF00", "000080"},
["Reading Rockets"] = {"000000", "FFFFFF", "E51837", "FFFFFF"},
-- Uruguay --
["Club Atlético Goes"] = {"f00", "fff", "00f", "FFFFFF"},
--Venezuela--
["Cocodrilos de Caracas"] = {"d1210a", "FFFFFF", "FFFFFF", "d1210a"},
["Gaiteros del Zulia"] = {"ff0", "F00", "00f", "000000"},
["Guaros de Lara"] = {"cc0000", "FFFFFF", "ffcc00", "000000"},
-- Zimbabwe --
["Cameo Sigauke"] = {"000000", "FFFFFF", "000000", "FFFFFF"},
["JBC"] = {"FCD017", "092C57", "092C57", "FCD017"},
}
# Module:College color
# Module:College color/data
["Yale Bulldogs"] = {"00356B", "FFFFFF", name1="Yale Blue", name2="White", cite=""},
["York Panthers"] = {"1730C8", "FFFFFF", "000000", name1="Blue", name2="White", cite=""},
["Young Harris Mountain Lions"] = {"260053", "FFFFFF", "C7C6C9", name1="Purple", name2="White", cite=""},
["Youngstown State Penguins"] = {"A71930", "FFFFFF", "000000", name1="Red", name2="White", cite=""},
}
# முகில் நீர்த்தாரை

அருகில் கடலின் மேல் தோன்றிய முகில் நீர்த்தாரைகள் புகைப்படத்தின் அடிப்பகுதியில் தோன்றும் புகை காற்றின் திசையையும் பொதுவான வேகத்தையும் காட்டுகிறது.]]
**முகில் நீர்த்தாரைகள்** (*Waterspout*) என்பது சுழல் காற்றின் போது கடல் அல்லது பரந்த நீர்ப்பரப்பின் மேற்பரப்பிலிருந்து செங்குத்தான ஆழ்ந்த தூண்போன்ற (பொதுவாக புனல் வடிவத்தில் மேகம் தோன்றுதல்) வடிவத்தில் வானை நோக்கி நீர் மேலெழும்பும் நிகழ்வு ஆகும். இந்த நீர்த்தாரைகளில் சில திரள்நெருக்க முகிலுடனும் (*cumulus congestus cloud*), சில திரள்வடிவ மேகத்துடனும் (*cloud cumuliform cloud*), மேலும் சில திரள் கார்முகிலுடனும் (*cumulonimbus cloud*) தொடர்பு கொண்டிருக்கக்கூடும். பொதுவாக இவற்றை நீரின் மேல் சுழன்று மேலெழும்பும் சுழல் காற்று என வரையறுக்கலாம். இதனை மேகத்தால் கடல் நீர் உறிஞ்சப்படுதல் என்று எளிதாகக் கூறலாம். .
# முகில் நீர்த்தாரை

## பண்புகள் மற்றும் நிகழ்விடங்கள்

நிலப்பகுதிகளில் விட நீர்ப்பரப்பில் தோன்றும் சுழல் பலவீனமானதாக இருந்தாலும், காற்றிடை புயலியக்கத்தின் (mesocyclones) போது வலுவான நீர்த்தாரை நிகழ்வுகள் நிகழ்கின்றன.. பெரும்பாலான நீர்த்தாரைகள் நீரை உறிஞ்சாது, அவை தண்ணீர் மீது சிறிய மற்றும் பலவீனமான சுழலும் காற்றுத்தம்பத்தை உருவாக்குகின்றன. வெப்பம் மற்றும் மித வெப்ப மண்டலப் பகுதிகளில் இந்நிகழ்வு நடைபெறுகிறது. ஐரோப்பா, நியூசிலாந்து, அமெரிக்கப் பெரு ஏரிகள், அன்டார்க்டிக்கா உள்ளிட்ட மற்ற இடங்களிலும் அரிய நிகழ்வாக பெரிய உப்பு ஏரியிலும் முகில் நீர்த்தாரை நிகழ்வுகள் நடைபெற்றதற்கான சான்றுகள் கிடைக்கப்பெற்றுள்ளன.
# முகில் நீர்த்தாரை

## காரணங்கள்

கடலின் மேல் வீசும் காற்று குளிர்ந்த காற்றாகவும், கடலின் காற்று சற்று வெப்பமாகவும் இருந்தால், கடலில் நீர்த்தாரைகள் எனப்படும் அதிசய நிகழ்வு ஏற்படும். பொதுவாக பருவநிலை மாற்றம் ஏற்படும் போது இதுபோன்ற நிகழ்வுகள் நடைபெறும். மீண்டும் இரண்டு காற்றுகளின் வெப்பநிலையும் சமமாக மாறும் போது, நீர்த்தாரைகள் மறைந்து விடும். இந்த விநோத நிகழ்வின் போது கடலின் நீர் அதிவேகமாக உறிஞ்சப்பட்டு மேகமாக மாறி விடும். இதன் வேகம் பல கிலோ மீட்டராக இருக்கும்.
# முகில் நீர்த்தாரை

## காணக்கூடிய வாய்ப்புகள்

அரிதாக நிகழக்கூடிய இந்நிகழ்வை கடற்கரையோரம் வசிக்கும் மக்கள் , மீனவர்கள் , கடலில் பயணம் செல்வோர், வானியல் ஆய்வாளர்கள் ஆகியோர் காண வாய்ப்புகள் அதிகம்.
# ஜிம் ரோஜர்ஸ்

**ஜிம் ரோஜர்ஸ்** ( James Beeland "Jim" Rogers, Jr. அக்டோபர் 19, 1942) என்பவர் அமெரிக்கத் தொழில் அதிபர், பெரும் முதலீட்டாளர், நிதி ஆலோசகர், நூலாசிரியர் மற்றும் உலகம் சுற்றுபவர் ஆவார். ரோஜர்ஸ் ஹோல்டிங்ஸ் அண்ட் பீலான்ட் என்ற குழுமத்தின் தலைவர். குவாண்டம் பண்ட் பிறருடன் சேர்ந்து தொடங்கியவர். ரோஜர்ஸ் இண்டர்நேஷனல் கம்மாடிடீஸ் இன்டெக்ஸ் என்ற குழுமத்தையும் நடத்தி வருகிறார். இவர் சிங்கப்பூரைத் தலைமையகமாக வைத்து தொழில்கள் நடத்தி வருகிறார்.
# ஜிம் ரோஜர்ஸ்

## பிறப்பும் படிப்பும்

ரோஜர்ஸ் மேரிலாந்தில் பால்ட்டிமோர் என்னும் ஊரில் பிறந்தார். அலபாமா டெமோபோலிசில் வளர்ந்தார். 1964 இல் யேல் பல்கலைக்கழகத்தில் வரலாற்றில் இளங்கலைப் பட்டம் பெற்றார். வால் ஸ்ட்ரீட்டில் பணி செய்தார். 1966 இல் ஆக்சுபோர்டு பல்கலைக்கழகத்தில் மெய்யியல், அரசியல், பொருளாதாரம் பயின்று மீண்டும் இளங்கலைப் பட்டம் பெற்றார் படகு போட்டியில் இவர் தலைமையேற்று வழி நடத்தி ஆக்சுபோர்டு வெற்றிக்குக் காரணமாக இருந்தார்.
# சாயி சுப்புலட்சுமி

சாயி - சுப்புலட்சுமி என அழைக்கப்படும் சாயியும் சுப்புலட்சுமியும் இந்திய நடனக் கலைஞர்களாவர். பரதநாட்டியம், கதக் மற்றும் நாட்டுப்புற நடனங்கள் ஆடுவதில் தேர்ச்சி பெற்ற இந்த இரட்டையர் மேடைகளிலும் திரைப்படங்களிலும் நடனம் ஆடி வந்தார்கள். இருவரும் ஒருங்கிணைந்து ஆடுவது இவர்களின் சிறப்பம்சமாகும்.
# சாயி சுப்புலட்சுமி

## குடும்பம்

சாயி, சுப்புலட்சுமி இருவரும் பெரியதொரு கலைக் குடும்பத்தில் பிறந்தார்கள். *மதராஸ் சகோதரிகள்* எனப் புகழ்பெற்ற கருநாடக இசைப் பாடகியரான பி. ஏ. ராஜாமணி, பி. ஏ. பெரியநாயகி ஆகியோரின் தாயாரான பண்ருட்டி ஆதிலட்சுமி அம்மாளின் வழியில் வந்தவர்கள். சபாபதி திரைப்படத்தின் மூலம் புகழ் பெற்ற நடிகை ஆர். பத்மா சாயியின் மாமியார் ஆவார்.
# சாயி சுப்புலட்சுமி

## நடனப் பயிற்சி

முத்துசாமி பிள்ளை ஒரு நட்டுவாங்கக் கலைஞர். 1938 ஆம் ஆண்டு முதல் பல திரைப்படங்களுக்கு நடன ஆசிரியராகப் பணியாற்றி வந்தார். இன்பவல்லி என்ற திரைப்படத்துக்காக அவர் நடிகை பி. எஸ். சரோஜாவுக்கு நடனப் பயிற்சி அளித்து வந்தார். அப்போது, அத்திரைப்படத்தில் பாடுவதற்காக வந்திருந்த பி. ஏ. பெரியநாயகி தனது குடும்பத்தைச் சேர்ந்த சாயி, சுப்புலட்சுமி இருவருக்கும் நடனப் பயிற்சி அளிக்குமாறு முத்துசாமி பிள்ளையிடம் கோரிக்கை விடுத்தார். முத்துசாமி பிள்ளை அதனை ஒப்புக்கொண்டார். இரு பெண்களுக்கும் தனியாகப் பயிற்சி கொடுப்பதற்காக அவர்களது வீட்டிலேயே தங்கினார். அப்போது சாயிக்கு சுமார் 5 வயது. சுப்புலட்சுமி அவரை விட 3 வயது பெரியவர். ஆசிரியர் இவர்கள் இருவரையும் குமாரி கமலாவின் நடன நிகழ்ச்சிகளுக்கு அழைத்துச் சென்று காண்பிப்பார். சில சமயம் கூட்டம் அதிகமாக இருந்தால் இருவரையும் தமது தோளில் தூக்கி வைத்துக் காண்பிப்பார்.  
இரு பெண்களும் மிகக் கடுமையான பயிற்சி மேற்கொண்டனர். காலையில் 3 மணி நேரமும், மாலையில் 3, 4 மணி நேரமும் பயிற்சி நடக்கும். இந்தப் பயிற்சி 7 வருடங்கள் நடைபெற்றது. ஆயினும் ஆசிரியர் 7 வருடங்களும் தொடர்ந்து பயிற்சி அளிக்கவில்லை. இடையிடையே அவர் திரைப்படங்களுக்கு நட்டுவாங்கம் செய்யப் போவதோடு வருடம் ஒரு தடவை விடுமுறையில் குற்றாலம் செல்வார். ஊரில் இருக்கும் போதெல்லாம் பயிற்சி அளிப்பார்.  
பிற்காலத்தில் இவர்களுக்கு கோபி கிருஷ்ணா என்ற வட இந்திய நடனக் கலைஞர் கதக் நடனத்தில் பயிற்சி அளித்தார்.
# சாயி சுப்புலட்சுமி

## அரங்கேற்றமும் திரைப்பட அறிமுகமும்

இவர்களது அரங்கேற்றம் 1953 செப்டம்பர் 14 விஜயதசமி நாளில் சென்னை ஆர். ஆர். சபா மண்டபத்தில் ராஜா சர் எம். ஏ. முத்தையா செட்டியார் தலைமையில் நடைபெற்றது.  
ஒரு வருடத்துக்குள்ளாகவே விருது பெற்ற மலைக்கள்ளன் திரைப்படத்தில் நடனமாட இவர்களுக்கு வாய்ப்புக் கிடைத்தது. அத் திரைப்படம் 6 மொழிகளில் தயாரித்து வெளியிடப்பட்டதால் இவர்களுக்கு அதன் பின்னர் அதிக வாய்ப்புகள் வந்தன. நடனமாடியதுடன், தாங்கள் நடனமாடிய திரைப்படங்களில் சிறு பாத்திரங்களில் நடித்துமுள்ளார்கள்.
# சாயி சுப்புலட்சுமி

## பரத நாட்டிய மேடை நிகழ்ச்சிகள்

திரைப்படங்களில் ஆடியதுடன் மேடைகளிலும் பரத நாட்டியம் ஆடி வந்தார்கள். சிவாஜி கணேசன் சென்னை தியாகராய நகரில் *அன்னை இல்லம்* என்ற தமது இல்லத்தைக் கட்டி குடிபுகுந்தபோது நடைபெற்ற கலை நிகழ்ச்சிகளில் இவர்களது நடனம் சிறப்பம்சமாக இடம்பெற்றது.
# சாயி சுப்புலட்சுமி

## நடன பாணி

கலைவாணர் என். எஸ். கிருஷ்ணன் இவர்களை *பம்பர சகோதரிகள்* எனப் பாராட்டியுள்ளார். பம்பரம் போல சுழன்றாடுவதில் அதிக வேகம், நேர்த்தி, வளைந்து கொடுக்கும் தன்மை, துள்ளும் கால்கள் எனத் தங்கள் திறமையைக் காண்பிப்பார்கள். இவற்றுடன் இருவரும் ஒருங்கிணைந்து அச்சொட்டாக ஒருவரின் அசைவு போலவே மற்றவரும் செய்வது தனித்துவமான இவர்களது பாணியாகும்.  
பரத நாட்டியத்தில் *அரைமண்டி*, *முழுமண்டி* என இரு நிலைகள் உண்டு. இவற்றைச் செய்ய கால் முட்டிகளை மடக்கி விரிப்பதும், இடுப்பை வளைப்பதும் அவசியமாகும். இந்த இரட்டையர் இவற்றை மிக வேகமாகச் செய்வதில் வல்லவர்கள். இவர்களது ஆட்டத்தைப் பார்ப்பது ஒரு கண்கொள்ளாக் காட்சியாகும்.
# சாயி சுப்புலட்சுமி

## நடன ஆசிரியர்

1960 களின் பின்னர் இந்திய, தமிழ்த் திரைப்படங்களின் உத்தி மாற்றத்திற்குள்ளானது. இவர்களின் பாணி நடனங்கள் திரைப்படங்களில் சேர்க்கப்படவில்லை. சுப்புலட்சுமி மாணவர்களுக்கு நடனம் பயிற்றுவித்து வந்தார். அவரின் இந்த சேவைக்காக தமிழ் நாடு அரசு இயல், இசை, நாடக மன்றம் இவருக்கு 2000 ஆம் ஆண்டு கலைமாமணி விருது வழங்கியது.
# சாயி சுப்புலட்சுமி

## குடும்ப வாழ்க்கை

நடிகை ஆர். பத்மாவின் மகன் வி. எஸ். சாந்தாராம் என்பவரை சாயி திருமணம் செய்தார். இவர்களுக்கு ஒரு மகன் பிறந்தார். மார்புப் புற்றுநோய் காரணமாக சாயி 2010 ஆம் ஆண்டு ஜனவரி 26 ஆம் நாள் மரணமடைந்தார்.
# சாயி சுப்புலட்சுமி

## திரைப்பட பட்டியல்

| ஆண்டு | திரைப்படம் | மொழி | பாடல் | நடன ஆசிரியர் | இசையமைப்பாளர் | பாடியவர்/கள் |
| --- | --- | --- | --- | --- | --- | --- |
| 1954 | மலைக்கள்ளன் | தமிழ் | *நீலி மகன் நீ அல்லவோ*
*ஓ அம்ம, ஓ ஐயா* | முத்துசாமி பிள்ளை | எஸ். எம். சுப்பையா நாயுடு | பி. ஏ. பெரியநாயகி |
| 1954 | அக்கி ராமுடு | தெலுங்கு | *ராரா யசோதா நந்தனா* | முத்துசாமி பிள்ளை | எஸ். எம். சுப்பையா நாயுடு | பி. ஏ. பெரியநாயகி |
| 1954 | ரத்தக்கண்ணீர் | தமிழ் | *கதவைச் சாத்தடி* | முத்துசாமி பிள்ளை | சி. எஸ். ஜெயராமன் | எம். எல். வசந்தகுமாரி |
| 1955 | ஆசாத் | இந்தி | *அப்ளம் சப்ளம்* | ஹீராலால் | சி. ராமச்சந்திரா | லதா மங்கேஷ்கர் & உஷா மங்கேஷ்கர் |
| 1955 | டாக்டர் சாவித்திரி | தமிழ் | *நாயகர் பட்சமடி* | முத்துசாமி பிள்ளை | ஜி. ராமநாதன் | பி. ஏ. பெரியநாயகி & ஏ. பி. கோமளா |
| 1956 | அலிபாபாவும் நாற்பது திருடர்களும் | தமிழ் | *நாம ஆடுவதும் பாடுவதும்* | கே. என். தண்டாயுதபாணி பிள்ளை & ஏ. கே. சோப்ரா | எஸ். தட்சிணாமூர்த்தி | சுவர்ணலதா & கே. ஜமுனாராணி |
| 1956 | சோரி சோரி | இந்தி | *மன் பவன் கீ கார்* | கே. என். தண்டாயுதபாணி பிள்ளை & கோபி கிருஷ்ணா | சங்கர் ஜெய்கிஷன் | லதா மங்கேஷ்கர் & ஆஷா போஸ்லே |
| 1956 | தாய்க்குப்பின் தாரம் | தமிழ் | *நாடு செழித்திட* | டி. சி. தங்கராஜ் | கே. வி. மகாதேவன் | எம். எல். வசந்தகுமாரி |
| 1957 | கற்புக்கரசி | தமிழ் | *விழியோடு விளையாடும்* | பி. எஸ். கோபாலகிருஷ்ணன் | ஜி. ராமநாதன் | எம். எல். வசந்தகுமாரி & பி. லீலா |
| 1957 | மக்களைப் பெற்ற மகராசி | தமிழ் | *மல்லியக்கா மல்லியக்கா எங்கேடி போறே* | ஹீராலால் & பி. வி. பலராம் | கே. வி. மகாதேவன் | ஜிக்கி, கே. ஜமுனாராணி & ஏ. ஜி. ரத்னமாலா |
| 1957 | சாரதா | இந்தி | *ஜோரு கா குலாம்* | ஹீராலால் & சத்யநாராயணா | சி. ராமச்சந்திரா | ஆஷா போஸ்லே & சம்சாத் பேகம் |
| 1958 | மாங்கல்ய பாக்கியம் | தமிழ் | *நெஞ்சத்திலே அச்சம்* | சின்னி & சம்பத் | ஜி. ராமநாதன் | எம். எல். வசந்தகுமாரி & பி. லீலா |
| 1958 | பெரிய கோவில் | தமிழ் | *ஆத்தாடி தள்ளாத தாத்தாவை* | பி. எஸ். கோபாலகிருஷ்ணன் | கே. வி. மகாதேவன் | கே. ஜமுனாராணி & எல். ஆர். ஈஸ்வரி |
| 1959 | கண் திறந்தது | தமிழ் | *பணம் காசு படைச்சாலே* | முத்துசாமி பிள்ளை & ஜெயராமன் | டி. ஆர். ராஜகோபாலன் | பி. சுசீலா & எஸ். ஜானகி |
| 1959 | பிரெசிடென்ட் பஞ்சாட்சரம் | தமிழ் | *ஒளி படைத்த கண்ணினாய்* | முத்துசாமி பிள்ளை | ஜி. ராமநாதன் | எம். எல். வசந்தகுமாரி & (ராதா) ஜெயலட்சுமி |
| 1959 | சிவகங்கைச் சீமை | தமிழ் | *முத்து புகழ் படைத்து* | கே. என். தண்டாயுதபாணி பிள்ளை | விஸ்வநாதன்-ராமமூர்த்தி | எஸ். வரலட்சுமி & (ராதா) ஜெயலட்சுமி |
| 1961 | சதி சுலோச்சனா | தெலுங்கு | *ஜெய் ஜெய் ஜெய்* | டி. வி. ராஜு |  |  |
| 1963 | அறிவாளி | தமிழ் | *வாழிய நீடூழி* | பி. எஸ். கோபாலகிருஷ்ணன் | எஸ். வி. வெங்கட்ராமன் | (ராதா) ஜெயலட்சுமி & பி. லீலா |
| 1963 | பரோசா | இந்தி | *தத்கா ஹோ தில் தத்கா* | கோபி கிருஷ்ணா | ரவி | லதா மங்கேஷ்கர் & ஆஷா போஸ்லே |
# சாயி சுப்புலட்சுமி

## உசாத்துணைகள்

-
-
-
-
# கே. எல். என். தகவல் தொழில்நுட்ப கல்லூரி

**கே.எல்.என் தகவல் தொழில்நுட்ப கல்லூரி** என்பது 2001 இல் சௌராஷ்ட்ரா சிறுபான்மையின சமூகத்தினரால் உருவாக்கப்பட்ட கல்லூரி ஆகும். இது மதுரையிலுள்ள இருபாலர் கல்வி நிறுவனம்.
# கே. எல். என். தகவல் தொழில்நுட்ப கல்லூரி

## அமைவிடம்

கே.எல்.என் தகவல் தொழில்நுட்ப கல்லூரி மதுரை புறநகர் பகுதியில் அமைந்துள்ளது. மதுரையில் இருந்து 12 கி.மீ தொலைவில் உள்ளது. கே எல் என் பொறியியல் கல்லூரிக்கு அருகில் உள்ளது.
# கே. எல். என். தகவல் தொழில்நுட்ப கல்லூரி

## பாடப்பிரிவுகள்

சௌராஷ்டிரா மொழிச் சிறுபான்மை சமூகத்தைச் சேர்ந்த கே. எல். என். கிருஷ்ணன் என்பவரது முயற்சியால் 1994ல் நிறுவப்பட்ட இப்பொறியியல் தகவல் தொழில்நுட்பக் கல்லூரியானது, அகில இந்திய தொழில்நுட்பக் கல்விக் குழு மற்றும் அண்ணா பல்கலைக்கழகம் ஆகியவற்றால் அங்கீகாரம் பெற்றது.
# கே. எல். என். தகவல் தொழில்நுட்ப கல்லூரி

## பாடப்பிரிவுகள்

### இளநிலை தொழில் நுட்பப் பாடப்பிரிவுகள்

இக்கல்லூரியில் நான்காண்டு இளநிலை பொறியியல் தொழில் நுட்பப் பாடப்பிரிவில் உள்ளது. அவைகள்:
- தகவல் தொழில் நுட்பப் பொறியியல்
- கட்டுமானப் பொறியியல்
- கணிபொறி அறிவியல் & பொறியியல்
- மின்னணுவியல்
- மின்னணுவியல் மற்றும் தொலைத்தொடர்பு
# கே. எல். என். தகவல் தொழில்நுட்ப கல்லூரி

## பாடப்பிரிவுகள்

### முதுநிலை தொழில் நுட்பப் பாடப்பிரிவுகள்

இக்கல்லூரியில் இரண்டாண்டு முதுகலை பாடப்பிரிவுகள் நான்கு உள்ளது.
- கட்டுமானம் & கட்டுமானப் பொறியியல்
- கணிபொறி அறிவியல் & பொறியியல்
- மின்னணுவியல் மற்றும் தொலைத்தொடர்பு
- தகவல்தொடர்பு தொழில்நுட்பம்
# கே. எல். என். தகவல் தொழில்நுட்ப கல்லூரி

## பிறவசதிகள்

1. காணொளி வசதியுடன் கூடிய நூலகம்
1. கணிப்பொறி ஆய்வகம்
1. ஆய்வகங்கள்
1. உணவகம்
1. பொறியியல் வரைதல் மண்டபம்
# கே. எல். என். தகவல் தொழில்நுட்ப கல்லூரி

## பிற கல்லூரிகள்

1. கே எல் என் பொறியியல் கல்லூரி
1. கே.எல்.என். பட்டதாரி ஆசிரியர் பயிற்சிக் கல்லூரி
# லின்னேயஸ் தோட்டம்

முகப்புத் தோற்றம்]]  
**லின்னேயசு தோட்டம்** அல்லது **லின்னேயசின் தோட்டம்** (*Linnaean Garden* or *Linnaeus' Garden*) (சுவீடிய மொழி: Linnéträdgården) என்று அழைக்கப்பெறும் இந்த பழமைவாய்ந்த தாவரவியல் தோட்டம் சுவீடன் நாட்டின் உப்சாலா பல்கலைக்கழகத்தில் அமைந்துள்ளது. 18 ஆம் நூற்றாண்டில் இத்தோட்டம் மீட்டமைக்கப்பட்டு புகழ்பெற்ற தாவரவியலாளரான காரோலசு லின்னேயசின் வகைப்பாட்டியல் முறைப்படி தாவரவியல் தோட்டமாக மாற்றப்பட்டது.  
இத்தோட்டமானது முதன் முதலில் உப்சாலா பல்கலைக்கழகத்தின் மருத்துவத் துறை பேராசிரியரான ஒலவுசு ருத்பெக் என்பவரால் 1655 ஆம் ஆண்டு திட்டமிடப்பட்டு உருவாக்கப்பட்டது. பூங்காவின் அருகிலேயே ஒரு கட்டிடத்தையும் இவர் கட்டினார். 17 ஆம் நூற்றாண்டின் இறுதியில் இத்தோட்டத்தில் கிட்டத்தட்ட 1,800 வகையான பல்வேறு தாவர சிற்றினங்கள் இருந்தன. ஆனால் 1702 ஆம் ஆண்டில் உப்சாலா நகரத்தில் ஏற்பட்ட தீ விபத்தால் இத்தோட்டம் பலத்த சேதமுற்று பல தாவரங்கள் கருகிப்போயின. பின்னர் 1741 ஆம் ஆண்டு கரோலஸ் லின்னேயஸ் இத்தோட்டத்தை புணரமைக்கும் பொறுப்பை ஏற்று தனது சுய யோசனையின் மூலம் இத்தோட்டத்தை மீட்டெடுத்தார். இப்பணி அனைத்தையும் உப்சாலின்னென்சின் தோட்டம் ( *ஓர்தசு உப்சாலின்னென்சிசு* -*Hortus Upsaliensis*) எனும் தனது நூலில் ஆவணப்படுத்தியுள்ளார் (1748).
# நாடார் மகாஜன சங்கத்தின் எஸ். வெள்ளைச்சாமி நாடார் கல்லூரி

**நாடார் மகாஜன சங்கத்தின் எஸ். வெள்ளைச்சாமி நாடார் கல்லூரி** ( **எஸ். வி. என் கல்லூரி** என்றும் அழைக்கப்படுகிறது) (Nadar Mahaja Sangam S. Vellaichami Nadar College) என்பது இந்தியாவின், தமிழ்நாட்டின், மதுரையின், நாகமலையில் அமைந்துள்ள ஒரு கல்வி நிறுவனமாகும். இது 1965 ஆம் ஆண்டில் நாடார் மகாஜன சங்கத்தால் தொடங்கப்பட்டது. இக்கல்லூரியானது இளங்கலை மற்றும் முதுநிலை பட்டப் படிப்புகளை வழங்குகிறது. இந்த கல்லூரியானது மதுரை காமராசர் பல்கலைக்கழகத்துடன் இணைவுபெற்றுள்ளது. இது தன்னாட்சி பெற்றதாகவும், ஐஎஸ்ஓ 9001: 2008 சான்றளிக்கப்பட்ட நிறுவனமாக உள்ளது. மேலும் 10 மார்ச் 2012 அன்று பெங்களூரில் உள்ள தேசிய மதிப்பீட்டு மற்றும் அங்கீகார கவுன்சில் (என்ஏஏசி) "ஏ" தர அங்கீகாரத்தை பெற்றது.
# நாடார் மகாஜன சங்கத்தின் எஸ். வெள்ளைச்சாமி நாடார் கல்லூரி

## வரலாறு

சங்க உறுப்பினர்களிடமிருந்து பெறப்பட்ட நன்கொடைகளைக் கொண்டு 1965 ஆம் ஆண்டில் நாடார் மகாஜன சங்கத்தால் இக்கல்லூரி துவங்கப்பட்டது. இக்கல்லூரிக்கு எஸ். வெள்ளைச்சாமி நாடார் ஒரு லட்சம் ரூபாய் நன்கொடை அளித்தார். இதன் துவக்கத்தில் 330 மாணவர்கள்,15 ஆசிரியர்கள்,12 அலுவலக பணியாளர்களுடன் துவங்கப்பட்டது. இக்கல்லூரியை 1965 சூலை 20 அன்று கு காமராசர் திறந்துவைத்தார். 986 ஆம் ஆண்டில், இது இருபாலருக்கான கல்வி நிறுவனமாக மாற்றப்பட்டது, 2007 இல், தன்னாட்சி பெற்றது. இது முதுகலை ஆராய்ச்சி படிப்புகளை வழங்கும் நிறுவனமாகவும் இப்போது உள்ளது.
1990 ஆம் ஆண்டு, கல்லூரி தனது வெள்ளி விழாவை கொண்டாடியது அதற்கு அப்போதைய தமிழ்நாட்டின் ஆளுநராக இருந்த சுர்ஜீத் சிங் பர்னாலா அவர்கள் சிறப்பு விருந்தினராக பங்கேற்றார். முன்னாள் மத்திய மந்திரி மோகன் குமாரமங்கலம், முன்னாள் முதலமைச்சர்மு.கருணாநிதி, ஜோர்ஜ் பெர்னாண்டஸ் ஆகிய பலர் இந்த கல்லூரிக்கு விஜயம் செய்துள்ளனர்.
# நாடார் மகாஜன சங்கத்தின் எஸ். வெள்ளைச்சாமி நாடார் கல்லூரி

## வழங்கப்படும் படிப்புகள்

இந்த வளாகத்தில் 14 வழக்கமான படிப்புகள்(Regular courses) மற்றும் 24 சுயநிதி படிப்புகள் ஆகியவை அடங்கும். இதில் ஏஐசிஇடிஏ -வின் அங்கீகாரம் பெற்ற, எம்பிஏ மற்றும் எம்.சி.ஏ போன்றவையும் அடங்கும்.
# நாடார் மகாஜன சங்கத்தின் எஸ். வெள்ளைச்சாமி நாடார் கல்லூரி

## இளங்கலை படிப்புகள்

1. இளங்கலை(தமிழ்)
1. இளங்கலை(ஆங்கில இலக்கியம்)
1. இளங்கலை (பொருளியல்)
1. இளங்கலை (வரலாறு)
1. இளங்கலை (தாவரவியல்)
1. இளங்கலை (கணினி அறிவியல்)
1. இளங்கலை (வேதியியல்)
1. இளங்கலை (கணிதம்)
1. இளங்கலை (இயற்பியல்)
1. இளங்கலை (விலங்கியல்)
# நாடார் மகாஜன சங்கத்தின் எஸ். வெள்ளைச்சாமி நாடார் கல்லூரி

## முதுகலை படிப்புகள்

முதுகலை (வரலாறு)
முதுகலை (இயற்பியல்)
முதுகலை (வேதியியல்)
# நாடார் மகாஜன சங்கத்தின் எஸ். வெள்ளைச்சாமி நாடார் கல்லூரி

## ஆராய்ச்சி படிப்புகள்

எம்.பில் (வணிகவியல்)
எம்.பில் (வேதியியல்)
எம்.பில் (இயற்பியல்)
எம்.பில் (வரலாறு)
# நாடார் மகாஜன சங்கத்தின் எஸ். வெள்ளைச்சாமி நாடார் கல்லூரி

## வேலைவாய்ப்பு

ஆளுமை மேம்பாட்டுத் திட்டங்கள் ஒவ்வொரு இறுதி ஆண்டு மாணவர்களுக்கும் நடத்தப்படுகின்றன.தொழிற்பயிற்சி மற்றும் விருந்தினர்களின் விரிவுரைகளையும் மாணவர்களுக்கு வழங்கி வருகிறது.
# அரியநாயகிபுரம்

**அரியநாயகிபுரம்** (*Arianayagipuram*) என்பது தமிழ்நாட்டில், தென்காசி மாவட்டத்தில் கடையநல்லூர் தாலுகாவில் உள்ள ஒரு சிற்றூர் ஆகும். இது ஒரு கிராம பஞ்சாயத்தாகும். புளியங்குடி (14 கி.மீ), தென்காசி (30 கி.மீ), கடையநல்லுா் (11 கி.மீ), சங்கரன்கோவில் (18 கி.மீ), சுரண்டை (17 கி.மீ) ஆகிய நகரங்கள் இந்த கிராமத்தைச் சுற்றி உள்ளன. இங்கு அதிகமான பல வகையான மலா் உற்பத்தி செய்யப்படுவதால் இது மலா் நகரம் எனப்படுகிறது.
# அரியநாயகிபுரம்

## கல்வி

இக்கிராமத்தில் இந்து நாடார் உறவின் முறை குழுவினரால் நடத்தப்படும் மேல்நிலைப்பள்ளி மற்றும் தொடக்கப்பள்ளி உள்ளது. இப்பள்ளிக்கு அருணாசலபுரம், வடநத்தம்பட்டி, பாம்பு கோவில் சந்தை, பொியசாமிபுரம், மீனாட்சிபுரம் மற்றும் பாறை குளம் ஆகிய கிராமங்களிலிருந்து மாணவர்கள் வருகின்றனர்.
# அரியநாயகிபுரம்

## போக்குவரத்து வசதிகள்

புளியங்குடியிலிருந்து சுரண்டை வழியாக திருநெல்வேலி செல்லும் பேருந்துகள் இவ்வழியாக இயக்கப்படுகிள்றன. இக்கிராமத்திலிருந்து 3.5 கிலோமீட்டா் தொலைவில் பாம்புகோவில்சந்தை இரயில்வே நிறுத்தம் உள்ளது. இரயில்வே நிறுத்தத்தில் மதுரை பயணிகள் இரயில் மற்றும் சென்னை செங்கோட்டை விரைவு இரயில் நின்று செல்கிறது. இதனை பயன்படுத்தி மக்கள் இராஜபாளையம், விருதுநகா், சிவகாசி, மதுரை, சென்னை, தென்காசி, கடையநல்லுா் மற்றும் சங்கரன்கோவில் ஆகிய நகரங்களுக்கு சென்று வருகின்றனா்.
# அரியநாயகிபுரம்

## கோவில்கள்

- விநாயகா் கோயில்
- பிள்ளையார் கோயில்
- வடகாசி அம்மன் திருக்கோயில்
- அருள் முருக சுப்பிரமணிய சுவாமி திருக்கோயில்
- சுடலைமாடசாமி கோவில்
- அருள்மிகு கொடுங்கால மாடசாமி திருக்கோயில்
- சுடலைவீரன் கோயில்
- கிறிஸ்தவ தேவாலயம்
- பிராட்டஸ்டண்டு ஆலயம்
# தாவர திசு வளர்ப்பு முறை

**தாவர திசு வளர்ப்பு முறை** (*plant tissue culture*) என்பது கூட்டுத் தொழில்நுட்பங்களை பயன்படுத்தி நுண்ணுயிரற்ற சூழ்நிலையில் ஊட்டச்சத்து மற்றும் தேவையான சத்துக்கள் கொண்ட வளர் ஊடகத்தில் தாவரத்தின் உயிரணுக்கள், திசுக்கள் அல்லது உறுப்புகளை வளர்ச்சியடைய செய்யும் முறையாகும். தாவர திசு வளர்ப்பு முறையில் பரவலாக தாவரங்களை அவற்றின் நகல் தாவரங்களை (*clones*) உற்பத்தி செய்யும் முறைக்கு நுண்பயிர்ப் பெருக்கம் (*micropropagation*) என அறியப்படுகிறது.
# தாவர திசு வளர்ப்பு முறை

## தோற்ற வரலாறு

உடலில் உள்ள பல்வேறு திசுக்களும் இணைந்து வளர்ந்து இயங்கி வருகின்றன. உடலின் அமைப்பிலிருந்து பிரித்தெடுக்கப்பட்ட திசுவைச் செயற்கை முறையில் தனித்து வளரச் செய்தல் விஞ்ஞான அற்புதங்களில் ஒன்றாகும். இதுவே திசு வளர்ப்பு என்று கூறப்படுகின்றது. இம்முறையில் முழு வளர்ச்சியடையாத கருவையும், தனி உறுப்புகளையுங்கூட வளர்க்க இயலும். திசு வளர்ப்பு இன்று விஞ்ஞான, மருத்துவ ஆராய்ச்சிகளில் பெரிதும் பயன்பட்டு வருகின்றது. திசு வளர்ப்பு எப்போது முதன்முதலாகத் தொடங்கப்பட்டது என்று திட்டமாகக் கூற இயலாது. 19 ஆம் நூற்றாண்டில் தாவரவியல் விஞ்ஞானிகள் தாவரங்களின் பாகங்களை வளர்க்க முயன்று வந்தனர். ஹேபர்லாண்ட் (Haberlandt) என்ற ஜெர்மன் நாட்டு விஞ்ஞானி 1902 ஆம் ஆண்டு தனித்த உயிரணுக்களைச் செயற்கை முறையில் வளர்க்க இயலும் என்று கூறினார். அதன்பின் தம் முயற்சிகள் பலவற்றில் அவர் தோல்வி கண்டாராயினும் அவருடைய கருத்துகள் பிற்காலத்தில் செயலாக்கப்பட்டன. 1907-ல் ஹாரிசன் (Harrison) என்பவர் தவளையின் நரம்புயிரணுக்களை உறைந்த நிண நீரில் (Lymph) வளர்த்து வெற்றி கண்டார். இதைத் தொடர்ந்து பர்ரோஸ் (Burros) என்ற விஞ்ஞானியும், காரல்(Carrel இ.த.க.) என்பவரும் தாம் ஒன்று சேர்ந்து நடத்திய ஆராய்ச்சியின் பயனாகத் தற்காலத்தில் விலங்குத் திசுக்களை வளர்க்கப் பயன்படும் கலவையைக் கண்டு பிடித்தனர். இக் கலவையில் இரத்தப் பிளாஸ்மாவுடன் முதிர்ச்சியடையாத கருவின் சாறும் உபயோகிக்கப்படுகிறது. ஆனாலும் சிக்கலான இக்கலவையில் உள்ள இரசாயனப் பொருள்கள் எவை என்பது தெளிவாகவில்லை. ஆகையால் பிற்காலத்தில், தெரிந்த மூலப் பொருள்களைக் கொண்டு திசு வளர்ப்புத் திரவத்தைக் கூட்டு முறையில் தயாரிக்க முயன்றனர். ஆயினும், தாவரத்திசு வளர்ப்பில் பயன்படும் கலவையைப் போன்று விலங்குத் திசுக்களை வளர்க்கும் திரவம் தெரிந்த பொருள்களால் ஆக்கப்பட்டதன்று. மிகவும் சிக்கலான உயிர் இரசாயனப் பொருள்கள் கொண்ட திரவத்திலே தான் விலங்குத் திசுக்கள் நன்றாக வளர்கின்றன. ' தாவரத் திசு வளர்ப்பில் முதன் முதலாகப் பல அடி நீளத்திற்கு வேர்களைச் செயற்கை முறையில் வளர்த்தவர்கள் ராபின்ஸ் (Robins), கோட்டே (Kotte), ஒயிட் (White) என்ற விஞ்ஞானிகளாவர், இக்காலத்தில் தாவரங்களின் எல்லாப் பாகங்களும் பிரித்தெடுக்கப்பட்ட உயிர் அணுக்கள் உட்படத் திசு வளர்ப்பு முறையில் செயற்கையாக வளர்க்கப் படுகின்றன.
# தாவர திசு வளர்ப்பு முறை

## திசு வளர்ப்புத் திரவம்

திசு வளர்ப்புத் திரவத்தில் உள்ள சத்துப் பொருள்கள் பாக்ட்டீரியா போன்ற நுண்ணுயிரினங்களுக்கும் சிறந்த உணவாகலின் அவ்வுயிர்கள் அறவே நீக்கப்பட வேண்டும். இன்றேல், திசுக்களுக்குப் பதிலாக அவ்வுயிரினங்கள் வளர்ந்துவிடும். திசு வளர்ப்புக்கு இன்றியமையாதவை சோதனைக் குழாய்கள், கண்ணாடிக் குப்பிகள் மற்றும் அதற்கெனவே செய்யப் பட்ட புட்டிகள் முதலியன. இவை யாவும் முதலில் மிகவும் நன்றாகக் கழுவப்படுகின்றன. பிறகு கிருமி சுத்தம் செய்வதற்காகத் திசு வளர்ப்புப் பாத்திரங்களை அழுத்தம் மிக்க நீராவியில் சூடாக்குகிறார்கள். இதற்காக 'அழுத்தக்கலம்' (Auto clave) பயன்படுத்தப் படுகின்றது. இம் முறையில் தூய்மையாக்கப்பட்ட கணணாடிக் குழாய்களிலேயே திசுக்கள் வளர்க்கப் படுகின்றன. உலோக உப்புகள், சர்க்கரை, வைட்டமின்கள், மற்றும் தாவர வளர்ச்சி ஹார்மோன்கள் (Auxins) ஆகியவற்றைக் கலந்து திசு வளர்ச்சிக்குத் தேவையான திரவம் தயாரிக்கப்படுகிறது. இவற்றில் உலோக உப்புகள் மிகச் சிறு அளவில் பயன்படுத்தப் படுகின்றன. இக்கூட்டுத் திரவத்துக்குச் சூடேற்றித் திசு வளர்ப்புக் குழாய்களில் அதை அளவாக ஊற்றிப் பஞ்சினால் குழாய் வாயை மூடுகிறார்கள். அழுத்தக் கலத்தில் சூடாக்கப்படுவதால், வளர்ச்சித் திரவத்தில் கிருமிகள் முழுதும் அழிந்துவிடுகின்றன.
# தாவர திசு வளர்ப்பு முறை

## திசு வளர்ப்பு முறை

வளர்க்க வேண்டிய திசு கூரிய கத்தியால் துண்டு செய்யப்பட்டு, கிருமி சுத்தம் செய்யப்படுகிறது. பிறகு அது திரவத்தில் இடப்பட்டு வளர்ச்சி அடைகிறது. திசு வளர்ப்புத் திரவத்தில் 1% முதல் 2% வரை கடற்பாசிகளினின்றும் தயாரிக்கப்படும், 'அகர் அகர்' (Agar Agar) என்ற பொருளைக் கரைத்துத் திரவத்தைச் சூடாக்கிக் குழாய்களில் ஊற்றி ஆற வைத்தால், அது பாகுபோல இறுகி வருகிறது. இறுகிய திசு வளர்ப்புத் திரவமும் பயன்படுத்தப்படுகின்றது. தாவரத் திசுக்களுக்கு இம்முறை மிகவும் ஏற்றது. இவ்வாறு வளர்க்கப்படும் திசுக்கள் நாளடைவில் பன்மடங்கு பெருகி விடுகின்றன, இவற்றிருந்து துண்டித்தெடுக்கப்பட்ட பகுதிகளை மீண்டும் வளர்க்கலாம்.  
திசுக்களைக் கையாளத் தனி அறைகள் தேவை. இந்த அறைகள் முற்றிலும் மூடப்பட்டிருக்கும். இரண்டு கதவுகள், ஒன்றுக்குள் ஒன்றாக இருக்குமாறு அமைக்கப் படுகின்றன. இவ் வறையின் உள் சுவர்கள், மேசை முதலியன, கிருமி கொல்லி மருந்துகளால் நன்றாகக் கழுவப்படுகின்றன. அறையினுள் காற்றில் மிதக்கும் கிருமிகளையும் கொல்ல, அதற்கெனப் புற ஊதாக் கதிர் (Ultraviolet) விளக்கு உள்ளது. இவ் விளக்கு ஒளிக் கதிர்கள் காற்றில் மிதக்கும் கிருமிகளைக் கொல்லக் கூடியவை. திசு வளர்ப்பு அறைகள், ஒரே சீரான வெப்பநிலை உள்ளதாக அமைக்கப்படுகின்றன. இதற்காக நாள் முழுதும், காற்றுப் பதனாக்கம் செய்யப்படுகிறது. மற்றும் சில வளர்ப்பு அறைகளில், சக்தி வாய்ந்த மின் விளக்குகளும் உள்ளன.  
இப்போது, உலோக உப்புகள், வைட்டமின்கள், சர்க்கரை மற்றும் தாவர வளர்ச்சி ஹார்மோன்கள் இவற்றைக் கொண்ட கலப்பு வளர்ச்சித் திரவத்தின் திசுக்களிலிருந்து பிரித்தெடுக்கப்பட்ட தாவர உயிரணுக்கள் வளர்க்கப்படுகின்றன. இவை பன்மடங்கு பெருகிச், சிறு சிறு உயிரணுக் கூட்டங்களாகின்றன. இவற்றிலிருந்து, சிறு முளைகளும், வேர்களும் உண்டாகின்றன. பூவிலுள்ள அண்டங்கள் அல்லது சூல்களையும், மகரந்தத் தாள்களையும், ஒரே குழாயில் வளர்த்துக் கருவுறச் செய்வதன் மூலம், புதிய செடியினங்கள், செயற்கை முறையில் உருவாக்கப் படுகின்றன. இப்படிப் பல வியக்கத்தக்க சாதனைகள், சோதனைச் சாலையிலேயே செய்யப்பட்டுள்ளன.
# தாவர திசு வளர்ப்பு முறை

## நன்மைகள்

பழமையான பயிர்பெருக்க முறையை விட பல்வேறு நுட்பங்களைப் பயன்படுத்தி செய்யப்படும் தாவர திசு வளர்ப்பபு முறையில் கீழ்கண்ட நன்மைகள் உள்ளன.
- திசு வளர்ப்பு முறையில் அவற்றின் மரபு தன்மை மாறாமல், அதிக வீரிய தன்மை மிக்க தாவரங்களை உருவாக்கலாம்
- தாய் தாவரத்தின் நற்பண்புகளான பூக்கும் திறன்,திரட்சியான கனி இன்னும் பல பண்புகளை அச்சு அசலாக இளந்தாவரத்திலும் உண்டாக்கலாம்
- நல்ல முதிர்ச்சியான தாவரத்தை உற்பத்தி செயய்லாம்
- உள்கட்டமைப்பில் தாவர வளர்ப்பு பாரம்பரிய வளர்ப்பு முறையை விட வேகமாக உள்ளது.
- விதை உற்பத்தி செய்ய இயலா பயிர்களை இம்முறையைப் பயன்படுத்தி அதிகளவில் உற்பத்தி செய்யலாம் மேலும் கடுமையான மரபியல் குறைபாடால் பேறுப்பெருக்கம் செய்யமுடியாத பயிரை திசு வளர்ப்பு மூலமாக செய்யலாம்.
- ஒருவகை படுத்தப்பட்ட குத்துசெடியை அதிக அளவில் உற்பத்தி செய்யலாம்.
- நோய்களற்ற அல்லது பூச்சிகளற்ற விதைகளை துளிர செய்யல்லாம்.
- தேவைக்கேற்ப தாவரங்களை அதிக நாட்கள் எந்த செலவுமில்லாமல் பராமரிக்கலாம்.
- திசு வளர்ப்பு முறை வைரஸ் நோய் அகற்ற, மரபு மாற்றம், உடலம் பண்பக கலப்பு பயிர் முன்னேற்றம் மற்றும் முதல் நிலை ஆராய்ச்சிக்கு உபயோகப்படுகிறது
- அழியும் நிலையிலுள்ள தாவர இனங்களை இம்முறையின் உதவியால் பயிர்பெருக்கம் செய்து அழிவிலிருந்து பாதுகாக்கலாம்
# தாவர திசு வளர்ப்பு முறை

## நோயியல்

விலங்கியல் துறையில் தசைகள், நரம்பு உயிரணுக்கள், இதயத்தில் உள்ள தசைநார்கள் போன்றவை செயற்கை முறையில் பல ஆண்டுகள் வளர்க்கப்பட்டுள்ளன. விலங்கு ஒன்றின் உடலிலிருந்து எடுக்கப்பட்டத் திசுக்களை, அது இறந்த பின்பும் உயிருடன் வளர்க்கலாம். புற்று நோய் சம்பந்தப்பட்ட ஆராய்ச்சிகளில் திசு வளர்ப்பு பெரிதும் பயன்படுகிறது. உயிரியல் முறையில், கூட்டு இரசாயனப் பொருள்களை, உண்டாக்கவும் இம்முறை பயன்படுகிறது. மருந்துகளும் இம்முறையில் தயாரிக்கப்படுகின்றன. இவ்வாறு திசு வளர்ப்பு, தற்கால உயிரியல் ஆய்வில் முக்கிய இடத்தைப் பெற்றுள்ளது.
# தாலமுத்து

**தாலமுத்து** ( தாளமுத்து என்றும் குறிப்பிடப்படுகிறார்) (1915-1939) என்பவர் பிரித்தானிய இந்தியாவின் சென்னை மாகாணத்தின் முதலமைச்சராக இருந்த இராசாசி பள்ளிகளில் இந்தியை கட்டாய பாடமாக ஆக்குவதாக 1938 ஏப்ரல் 21 அன்று அறிவித்ததை எதிர்த்து, நடந்த இந்தி எதிர்ப்புப் போராட்டத்தின்போது தமிழகத்தில் 1939
இல் இரண்டாவதாக உயிர்விட்ட போராளி ஆவார்.
# தாலமுத்து

## குடும்பம்

இவர் கும்பகோணத்தைச் சேர்ந்தவர். இவருக்கு வயதான பெற்றோரும் இளம் மனைவியும் இருந்தனர்.
# தாலமுத்து

## இந்தித் திணிப்பை எதிர்த்துப் போராட்டமும், சிறையும்

கட்டாய இந்தித் திணிப்பைக் கண்டு கொதித்த தாலமுத்து, இந்தி திணிப்புக்கு எதிராக நடந்த மறியலில் கலந்துகொண்டார்.
இதனால் சிறையில் அடைக்கப்பட்டார். சிறையில் இருந்தபோது ஏற்பட்ட வயிற்றுவலி காரணமாக சென்னை அரசு மருத்துவமனையில் தாலமுத்து சேர்க்கப்பட்டார்.
# தாலமுத்து

## மரணம்

மருத்துவமனையில் உடல்நிலை மோசமாகி, கைதியாகவே 1939 மார்ச் 13 அன்று காலமானார். இவரது உடல் சென்னை மூலக்கொத்தளம் சுடுகாட்டில் கட்டாய இந்தித் திணிப்புக்கு எதிரான போராட்டத்தில் முதல் களப்பலியான நடராசனின் உடல் அடக்கமான இடத்துக்குப் பக்கத்திலேயே அடக்கம் செய்யப்பட்டது.
# தாலமுத்து

## விளைவு

மொழிக்கான போராட்டம் ஒன்றில் ஈடுபட்டு கைதியாக முதல் தியாகியாக நடராசனின் மரணம் சூழலை உணர்வு பூர்வமாக்கிவிட்ட நிலையில் இரண்டாவதாக தாலமுத்துவும் இறந்துவிட இம்மரணங்கள் போராட்டத்தை மேலெடுத்துச்செல்ல அடிக்கல்லானது. போராட்டம் மேலும் தீவிரமடையவே, இந்தி பயிற்று மொழி தொடர்பான அரசாணையை 1940 பெப்ரவரி 21 அன்று அரசு திரும்பப் பெற்றது.  
இவர்களின் நினைவைப் போற்றும்வகையில் சென்னை எழும்பூரில் தமிழ்நாட்டு அரசுக் கட்டடம் ஒன்றிற்கு **தாளமுத்து நடராசன் மாளிகை** என்று பெயர் சூட்டியுள்ளது.
# தாலமுத்து

## இதனையும் காண்க

இந்தித் திணிப்பு எதிர்ப்புப் போராட்டம்
# ரீடர்ஸ் டைஜஸ்ட்

***ரீடர்ஸ் டைஜஸ்ட் (Reader's Digest)*** என்பது ஒரு அமெரிக்க பொது - குடும்பப் பத்திரிகை ஆகும், இது ஒரு ஆண்டுக்கு பத்து தடவை வெளியிடப்பட்டது. முன்னர் இதன் தலைமையகம் நியூயார்கின், சாப்பாக்வாவில் செயல்பட்ட நிலையில் தற்போது மன்ஹாட்டனின் மிட் டவுனில் தலைமையிடம் உள்ளது. இந்த இதழ் 1920 ஆம் ஆண்டில் டிவிட் வாலஸ் மற்றும் லிலா பெல் வாலஸ் ஆகியோரால் நிறுவப்பட்டது.
பல ஆண்டுகளாக, ரீடரின் டைஜஸ்ட் அமெரிக்காவில் அதிக அளவில் விற்பனையான பொழுதுபோக்கு இதழாக இருந்தது; இதை 2009 இல் பெட்டர் ஹோம் அண்டு கார்டன் இதழ் முந்தியது. மேடையார்க் ஆய்வின்படி (2006), ரீடரின் டைஜெஸ்ட் இதழானது ஃபார்ச்சூன், தி வால் ஸ்ட்ரீட் ஜர்னல், பிசினஸ் வீக் மற்றும் இன்க் ஆகியவற்றைக் காட்டிலும் 100,000 டாலர் குடும்ப வருமானம் கொண்ட வாசகர்களில் அதிகமான வாசகர்களைக் கொண்டுள்ளது.  
ரீடர்ஸ் டைஜெஸ்ட்டின் உலகளாவிய பதிப்புகள் 70 க்கும் மேற்பட்ட நாடுகளில் 21 மொழிகளில் 49 பதிப்புகளொடு கூடுதலாக 40 மில்லியன் மக்களைச் சென்றடைந்தது. இக்காலகட்டத்தில் இந்த இதழ் உலகின் 10.5 மில்லியன் எண்ணிக்கையில் விற்பனையைக் கொண்டிருந்தது, இது உலகின் மிகப்பெரிய அளவில் விற்பனையாகும் இதழாக இருந்தது.  
மேலும் இது புடையெழுத்து, எண்ணியல், ஒலிவடிவு, மற்றும் ரீடரின் டைஜெஸ்ட் லார்ஜ் பிரிண்ட் என்ற பெயரில் பெரிய எழுத்தில் வெளியிடப்படுகிறது. இந்த பத்திரிகை கையடக்கமானதாக, பிற அமெரிக்கப் பத்திரிகைகளில் கிட்டத்தட்ட பாதி அளவு கொண்டது. எனவே, 2005 இன் கோடைக் காலத்தில், அமெரிக்கப் பதிப்பானது "உங்கள் பாக்கெட்டில் அமெரிக்கா" என்ற முழக்கத்தை ஏற்றுக்கொண்டது. 2008 சனவரியில், இந்த முழக்கம் "நல் வாழ்க்கை பகிர்வு" என மாற்றப்பட்டது.
# ரீடர்ஸ் டைஜஸ்ட்

## வரலாறு

இந்த இதழைத் துவங்கிய, 35 ஆண்டுகள் வரைக்கும், விலையில் எவ்வித மாறுதலும் செய்யவில்லை. இதனால், வாசகர்களிடம் நன்மதிப்பையும், நம்பிக்கையையும் பெறமுடிந்தது. அவரவர்க்கு விருப்பமான பகுதி, இன்ன இன்ன பக்கங்களில் இருக்கும் என்ற நிச்சயமும், வாசகர்களை வெகுவாகக் கவர்ந்தது, அதன் வாசகர்களிடம் இந்தப் பழக்கம், இன்னமும் மாறவில்லை.  
இந்த நவீன அவசர உலகில், எதையும் பொறுமையாக, விரிவாகப் படித்துக் கொண்டிருக்க, பெரும்பாலான வாசகர்களுக்கு, நேரம் கிடைக்காது என்பதை உணர்ந்த டேவிட் வேலஸ், எவ்வளவு விரிவான கட்டுரையையும், சுருக்கி, சுவை குன்றாது கொடுக்கத் தூண்டினார். இந்தத் திறன்தான் இன்றும், இந்த இதழுக்கு உறுதுணையாக இருப்பதுடன், வெற்றிக்கும் வித்தாக ஆனது.
# விக்கிப்பீடியா:நிருவாக அணுக்கம் இவை அன்று

இக்கட்டுரை, நிருவாக அணுக்கம் என்னவெல்லாம் கிடையாது என்ற புரிதலை மேம்படுத்தும் நோக்கில் இடப்படுகிறது.
# விக்கிப்பீடியா:நிருவாக அணுக்கம் இவை அன்று

## பொதுவாக

**சிலர் எண்ணுவது போல நிருவாகிகளுக்குக் கட்டளை அதிகாரம் ஏதும் இல்லை**. அவர்கள் விக்கிப்பீடியாவின் கொள்கைகள், வழமைகளின் அடிப்படையில் சில நிலைப்பாடுகளை எடுத்து அவற்றை நிருவாக அணுக்கம் வழங்கும் கருவிகளின் மூலம் நடைமுறைப்படுத்த இயலும். பொதுவாக, அவர்கள் பயனர்களுக்கு நல்ல ஆலோசனைகளையும் தெளிவுகளையும் வழங்குபவர்களாக, பிறரின் கூட்டுறவைப் பெற்று இணைந்து செயற்படுவதில் வல்லவர்களாகவும் இருப்பார்கள். ஆனால், ஒரு வழமையான நிறுவனத்தின் மேலாளர்கள் போல் அவர்கள் செயற்படுவதில்லை. ஏற்கனவே விக்கிப்பீடியா சமூகம் பொதுவாக ஏற்றுக் கொண்டுள்ள கொள்கைகளை நடைமுறைப்படுத்துவதே அவர்கள் பணி. எடுத்துக்காட்டுக்கு:  
:* *மற்றவர்கள் எதைப் பார்க்கலாம் என்பதை அவர்கள் முடிவு செய்வதில்லை*. ஒரு பக்கத்தை நீக்கும் நிருவாகி, ஏற்கனவே இது போன்ற பக்கங்கள் நீக்குவதற்குத் தகுதி உடையன என்று விக்கிப்பீடியா சமூகம் ஏற்றுக் கொண்டுள்ள வரையறைகளின் அடிப்படையிலேயே செயற்பட முடியும். நிருவாகிகளே கொள்கைகளை உருவாக்க முடியாது. பக்கங்களைப் பூட்டுதல், பயனர்களைத் தடை செய்தல், தொகுப்புகளின் தரம் பற்றிய முடிவு என்பது போன்ற பல்வேறு செயற்படுகளுக்கும் இது பொருந்தும்.  
:* *எல்லாமே எப்படிச் செயற்படுகிறது என்று அவர்கள் அறிந்திருக்கத் தேவை இல்லை*. பொதுவாக, அவர்களுக்கு அணுக்கம் உள்ள கருவிகளைத் தவறுதலாக பயன்படுத்தாத அளவுக்கு அவர்களுக்குத் தெரிந்திருந்தால் போதும். இங்கு தவறு செய்யாமல் இருந்தால் போதும் என்பதே எதிர்பார்ப்பு. எல்லாமே ஒரு நிருவாகிக்குத் தெரிந்திருக்க வேண்டும் என்பது எதிர்பார்ப்பு அன்று. அனைத்துப் பயனர்களுக்கும் அணுக்கம் கொடுக்க இயலாத நடைமுறைக் காரணங்களை முன்னிட்டே நிருவாகிகளுக்கு மட்டும் சில கருவிகளுக்கான அணுக்கம் தெரிகிறோம். மிகவும் அனுபவம் வாய்ந்த நிருவாகிகள் - அல்லது அதற்கு மேலான பொறுப்புகளுக்குத் தேர்ந்தெடுக்கப்படுபவர்கள் உட்பட - கூட அனைத்தும் எப்படிச் செயற்படுகிறது என்று அறியாமல் இருக்கலாம்.  
:* *நிருவாகிகள் என்போர் குறித்த கருவிகளைக் கையாள்வதற்கு நம்பகமானவர்கள் என்று விக்கிப்பீடியா சமூகம் என்று கருதக்கூடியவர்கள்*. ஒரு பேச்சுக்கு, ஒரு நிருவாகி ஓரிரு ஆண்டுகள் பங்களிக்க இயலாமல் இருந்து திரும்பி வருகிறார் என்றால், திடீரென அவரது நம்பகத் தன்மை குறைந்து விட்டது என்று எண்ண எந்த முகாந்திரமும் இல்லை. எனவே, ஒரு நிருவாகியின் கடமை என்பது ஒரு குறிப்பிட்ட செயலைச் செய்வது அன்று; மாறாக, ஏதேனும் ஒரு நிருவாகப் பணியைச் செய்ய முற்படும் போது அவர் பொறுப்புணர்வோடு செயற்பட்டால் போதும்.  
:* *பொதுவாக, நிருவாகிகள் மற்றவர்களின் மதிப்பைப் பெற்றவர்களாக இருக்க வேண்டும்*. ஆனால், ஒருவர் நிருவாகியாக இருப்பதாலேயே மற்றவர்கள் அவர் சொல்வதைக் கேட்க வேண்டும் என்று எதிர்பார்க்க முடியாது. உரையாடலால் முடிவெடுக்க வேண்டிய இடங்களில் தடையை முன்னிறுத்தக்கூடாது.  
நிருவாகிகள் கூடுதல் திறம் மிக்கவர்களாக இருக்க வேண்டும் என்ற எதிர்பார்ப்பு சரி. ஆனால், அவர்களைப் பற்றிய மிதமிஞ்சிய, தவறான எதிர்பார்ப்புகளையும் தவிர்க்கலாம். பொதுவாக, நிருவாகிகள் என்போர்:  
1. அனுபவம் மற்றும் நம்பிக்கையின் அடிப்படையில் சமூகம் தேர்ந்தெடுத்த பயனர்கள்
1. ஒரு பங்களிப்பாளராக, தொடர்ந்து நன்னயமான செயற்பாடுகளைக் கொண்டிருப்போர்.
1. நடைமுறைக் காரணங்களை முன்னிட்டு, எல்லாராலும் பயன்படுத்தவிட இயலாத கருவிகளைக் கவனத்துடன் கையாள்பவர்கள். எடுத்துக்காட்டுக்கு, பக்கங்கள் நீக்கம், பயனர் தடை முதலிய கருவிகள்.
1. தங்களுக்குக் கையளிக்கப்பட்ட கருவிகளைச் சமூகத்தின் ஏற்புடைய கொள்கைகளின் அடிப்படையில் மட்டும் கையாள்வார்கள் என்று சமூகம் நம்புகிறவர்கள்.
# விக்கிப்பீடியா:நிருவாக அணுக்கம் இவை அன்று

## இன்னும் குறிப்பிட்டுச் சொன்னால்

### நிருவாக அணுக்கம் ஒரு கேடயம் அன்று

Administrator status does not place you in an elevated status within Wikipedia. It is not the user-equivalent of a or . Administrators rapidly find they have no extra sway in policy or other decisions because of an RfA. It does not affirm a user's contributions as an editor and is not an award for good editing or other good service. You will not gain respect simply by being an administrator. It may help to consider the other meaning of the word administrator, that is one who facilitates, rather than one who controls.  
Adminship is simply a statement that the individual is a normal user whom the community views as likely to use the extra tools responsibly if allowed access to them. An admin is just a normal user with a mop and a bucket. It certainly does *not* give you any Sergeant-like authority.
# விக்கிப்பீடியா:நிருவாக அணுக்கம் இவை அன்று

## இன்னும் குறிப்பிட்டுச் சொன்னால்

### நிருவாக அணுக்கம் ஓர் உரிமை அன்று

High and a dedication to Wikipedia often demonstrate reliability and aptitude for adminship. However, candidates with high edit counts sometimes fail to pass a , because RfA is about a user's approach and *attitudes*, not about "how much they do". This is not personal; it does not mean that the community fails to appreciate your contributions. A number of exceptional editors are not admins and will never be, some through choice, some through communal consensus. A number of admins regularly ask to drop their adminship, to leave behind administrative chores and get back to editing instead. Sometimes good contributors simply do not have the proper temperament to be admins; but they are still valuable. No number of edits or length of time on Wikipedia entitles one to adminship.
# விக்கிப்பீடியா:நிருவாக அணுக்கம் இவை அன்று

## இன்னும் குறிப்பிட்டுச் சொன்னால்

### நிருவாக அணுக்கம் உங்களுக்குச் சிறப்புச் சலுகைகளை நல்காது

Every administrator must keep in mind that admins are tools of Wikipedia as a whole. This means that all policies apply to admins just as they do to any user—if not more so. Admins can be readily blocked, stripped of their admin tools, or banned. Admins must follow all of Wikipedia policies (such as the ) and uphold and a .
# விக்கிப்பீடியா:நிருவாக அணுக்கம் இவை அன்று

## இன்னும் குறிப்பிட்டுச் சொன்னால்

### விக்கிப்பீடியாவுக்குப் பங்களிக்க நிருவாக அணுக்கம் கட்டாயமோ தேவையோ அன்று

Administrators have access to useful tools not available to other users, and are able to use these to serve Wikipedia in additional ways. However, some do not wish to become administrators—despite having the expected levels of experience and community support. Users may always reject the opportunity or nomination to stand for adminship. Additionally, many tools and site areas exist for ordinary users to help in ways they might not have initially considered—see . Users can label the ways they contribute by, for example, joining s and using the relevant es.
# விக்கிப்பீடியா:நிருவாக அணுக்கம் இவை அன்று

## இன்னும் குறிப்பிட்டுச் சொன்னால்

### நிருவாக அணுக்கம் ஒரு விளையாட்டு அன்று

Putting yourself up for or other Wikipedians to have an RfA is not a game and is serious. When you are an administrator you don't just block and unblock who you want, delete and undelete what you want, go around editing protected pages when you want or go protecting and unprotecting whatever you want. It's important to realize that any action you do with these functions can be reversed by another admin. Actions should be taken with good judgment. Be sure there is a consensus before your next action.  
Blocking in particular is one of the most contentious acts an administrator can perform and is considered a *very* serious matter. Poorly placed blocks can result in you becoming unpopular with prominent members of the community, with apparent personal attacks towards you being defended as justifiable under the circumstances. On some occasions, a poor blocking history can result in an admin being desysopped.
# விக்கிப்பீடியா:நிருவாக அணுக்கம் இவை அன்று

## இன்னும் குறிப்பிட்டுச் சொன்னால்

### நிருவாக அணுக்கம் விற்பனைக்கு அன்று

You, and only you should have access to the extra tools. Your access may be revoked if you are caught allowing someone else to use your account.
# விக்கிப்பீடியா:நிருவாக அணுக்கம் இவை அன்று

## இன்னும் குறிப்பிட்டுச் சொன்னால்

### நிருவாக அணுக்கம் ஒரு பொருட்டே அன்று

Adminship is not meant to be anything special beyond access to extra editing tools which, pragmatically, cannot be given to every user. It does not give any extra status, weight in discussions, or special privileges beyond what is necessary to technically use those extra tools.
# லாங் மார்ச் 5

**லாங் மார்ச் 5** (Long March 5) என்பது சீன நாட்டின் அதிக எடைப் பளுவைத் தூக்கிச் செல்லும் செலுத்து வாகனம் ஆகும். இது *சைனா அகதெமி பார் லாஞ்ச் வெகிக்கிள் டெக்னாலஜி* உருவாக்கிய ஒன்றாகும். இந்த செலுத்து வாகனத்தின் திறன் அமெரிக்காவின் டெல்டா IV செலுத்து வாகனத்துடன் ஒப்பிடத் தகுந்ததாகும். 3 நவம்பர் 2016 அன்று இது முதன் முதலில் வெற்றிகரமாக ஏவப்பட்டது.
# லாங் மார்ச் 5

## வரலாறு

இருபது ஆண்டுகள் திட்டமிட்ட பின்னர் சீன அரசு 2007 ம் ஆண்டில் இத்திட்டத்திற்கு ஒப்புதல் அளித்தது. இது சீனாவின் பெய்ஜிங் நகர் அருகேயுள்ள *தியான்ஜின்* எனும் கடற்கரை நகரில் கட்டுவிக்கப்பட்டது. இதன் முதல் சோதனை ஏவுதல் 16 ஆகஸ்டு 2016 அன்று செய்யபட்டது.
# லாங் மார்ச் 5

## மேம்பாடு

*லாங் லெகோ* என்பவர் இத்திட்டத்தின் தலைமைப் பொறியாளராக இருந்தார். சீன நாட்டின் தேவைகளை பூர்த்தி செய்யும் விதத்தில் இச்செலுத்து வாகனம் உருவாக்கப்பட்டது. இதன் மூலம் அடுத்த 20 முதல் 30 ஆண்டுகளில் அதிக எடையுடையவற்றை பூமியின் தாழ் வட்டப்பாதைக்கும் புவிநிலைச் சுற்றுப்பாதைத் திட்டஙளுக்கும் பயன்படுத்த இயலும். 2001 இல் அறிவிக்கப்பட்ட இத்திட்டம் இதன் தொடக்க மேம்பாட்டினை 2002 ஆம் ஆண்டில் தொடங்கியது. இத்திட்டத்திற்கான நிதி ஒதுக்கீடு 2007 ஆண்டில் செய்யப்பட்டது.
# லாங் மார்ச் 5

## ஏவுதல் விவரம்

| வாகன எண் | தியதி | ஏவுதளம் | மேலடுக்கு நிலை | செயற்கைக்கோள் | செயல்திறன் |  |
| --- | --- | --- | --- | --- | --- | --- |
| 1 | 3 நவம்பர் 2016 | வெஞ்சாங் LC-1 (Wenchang LC-1) | YZ-2 | ஸிஜியான் 17 (Shijian 17) | வெற்றி |  |
| 2 | 2 ஜூலை 2017 | வெஞ்சாங் LC-1 (Wenchang LC-1) | ஏதுமில்லை | ஸிஜியான் 18 (Shijian 18 | திட்டமிடப்பட்டுள்ளது |  |
| 3 | நவம்பர் 2017 | வெஞ்சாங் LC-1 (Wenchang LC-1) | ஏதுமில்லை | சாங் 5 (Chang'e 5) | திட்டமிடப்பட்டுள்ளது |  |
| 4 | 2018 | வெஞ்சாங் LC-1 (Wenchang LC-1) | ஏதுமில்லை | தியான்ஹி (Tianhe) | திட்டமிடப்பட்டுள்ளது |  |
| 5 | 2020 | வெஞ்சாங் LC-1 (Wenchang LC-1) | ஏதுமில்லை | செவ்வாய்த் திட்டம் | திட்டமிடப்பட்டுள்ளது | } |
# ராஜாஜி தேசியப் பூங்கா

**ராஜாஜி தேசியப் பூங்கா** (*Rajaji National Park*) இந்தியாவின் உத்தராகண்ட் மாநிலத்தில் இமயமலை அடிவாரம் அருகே உள்ள சிவாலிக் மலைத்தொடரில் அமைந்துள்ள தேசியப் பூங்கா மற்றும் புலிகள் காப்பகம் ஆகும். உத்தராகண்ட் மாநிலத்தின் அரித்துவார், டேராடூன், பௌரி கர்வால் ஆகிய மாவட்டங்களில் 820 கி.மீ<sup>2</sup> பரப்பளவில் இப்பூங்கா அமைந்துள்ளது. சில்லா, மொட்டிச்சூர், ராஜாஜி ஆகிய மூன்று வன உயிரியல் சரணாலயங்கள் ஒன்றாக இணைக்கப்பட்டு 1983 ஆம் ஆண்டு ஒரே பூங்காவாக இராஜாஜி தேசியப் பூங்கா என மாற்றப்பட்டது . சுதந்திர இந்தியாவின் இரண்டாவது மற்றும் கடைசி தலைமை ஆளுனராக இருந்தவரும் இந்தியாவின் மிக உயரிய விருதான பாரத ரத்னாவை (1954) முதன் முதலாகப் பெற்றவருமான ராஜாஜி என்றழைக்கப்படும் சி. இராஜகோபாலாச்சாரி அவர்களின் நினைவாக இப்பூங்காவுக்கு ராஜாஜி எனப் பெயரிடப்பட்டுள்ளது.